**CISTE NA STRUCHTÚR STAIRIÚIL (CSS) 2025**

D’éirigh go hiontach leis na tionscadail a cuireadh i gcrích i mbliana faoi Chiste na Struchtúr Stairiúil (CSS) agus d’fhógair an Roinn Tithíochta, Rialtais Áitiúil agus Oidhreachta ***Ciste na Struchtúr Stairiúil do 2025.*** Is í Irenie McLoughlin, an tOifigeach um Chaomhnú Ailtireachta, Roinn LUPT i gComhairle Contae Átha Cliath Theas, a dhéanfaidh é a riar thar ceann na Roinne.

Príomhaidhm **Chiste na Struchtúr Stairiúil** is ea aire a thabhairt do struchtúir agus d’fhoirgnimh stairiúla agus iad a athchóiriú ar mhaithe leis an bpobal.

In 2025, déanfar deontais idir €50,000 agus €200,000 amháin a thairiscint faoi Chiste na Struchtúr Stairiúil, agus díreofar ar thionscadail níos mó a bhaineann le feabhas, athchóiriú nó athúsáid na struchtúr oidhreachta, sa chás gur:

* Léiríodh tairbhe shoiléir do phobail nó don phobal i gcoitinne, nó
* Léiríodh tairbhe shoiléir do mhuintir na háite (ní mór tabhairt faoin bpróiseas pleanála do thionscadail dá leithéid, de réir mar is gá)

Ní mór na doiciméid seo a leanas a chur leis an iarratas:

* ***Foirm Iarratais Chomhlánaithe A***
* ***Ráiteas Cuimsitheach Modha maidir leis na hOibreacha***(léigh an treoir chun tuilleadh faisnéise a fháil maidir le hábhar an ráitis mhodha)
* ***Seicliosta an Iarratais***

In **Imlitir CSS/2024 ‘Ciste na Struchtúr Stairiúil’**, leagtar amach feidhmiú na scéime agus tá gach foirm iarratais ábhartha le fáil inti. Ní mór an Imlitir a léamh go cúramach. Tá ***doiciméad treorach ar leith chun cabhrú le hiarratasóirí*** cur isteach ar an Scéim CSS ann chomh maith (Leabhrán Treorach d’Iarratasóirí CSS 2024). Féach Suíomh Gréasáin SDCC chun tuilleadh sonraí agus an fhoirm iarratais a fháil [www.sdcc.ie](http://www.sdcc.ie)

Nóta: Is féidir le hiarratasóirí cur isteach ar **Chiste na Struchtúr Stairiúil** agus ar an **Scéim Infheistíochta san Oidhreacht Thógtha** araon, é sin ráite ní féidir le hiarratasóirí leas a bhaint as maoiniú faoin dá cheann.

Féadtar iarratais faoin gciste seo a dhéanamh le ríomhphost — [planningdept@SDUBLINCOCO.ie](mailto:planningdept@SDUBLINCOCO.ie) (Ábhar: Scéim Deontais um Chaomhnú Ailtireachta – CSS25) — nó sa phost chuig:  
An Rannán um Chaomhnú Ailtireachta,    
An Rannóg Talamhúsáide, Pleanála agus Iompair,   
Comhairle Contae Bhaile Átha Cliath Theas,   
Halla an Chontae,   
Tamhlacht,   
Baile Átha Cliath 24.

Tabhair do d’aire gurb é an spriocdháta chun iarratais chomhlánaithe a chur isteach chuig Comhairle Contae Átha Cliath Theas ná **roimh 5pm, an 17 Eanáir 2025**.

**Ní ghlacfar le hiarratais dhéanacha**